Erhvervsminister Simon Kollerup (Soc.Dem.) er blevet kåret som årets modtager af den lokale pris, Hannæs-Østerild Prisen. Og det må siges at være på ministerens hjemmebane, idet prisen lørdag blev uddelt i Hawboernes Hus i Lildstrand, som er en spytklat fra hvor Simon Kollerup er vokset op. - Når man har sine rødder fortsat der hvor man kommer fra, det kan man mærke lokalt, og det er derfor jeg får prisen. Det gør mig stolt at jeg får prisen, siger Simon Kollerup. - Vi kender ham alle sammen, og han har allerede gjort en masse for området, og vi regner med, at det fremdeles vil være tilfældet, lyder det fra Ernst Breum, der er bestyrelsesmedlem i Støtteforeningen Hannæs-Østerild om baggrunden for, at Hannæs-Østerild Prisen i år netop går til Simon Kollerup. Prisen uddeles hvert år og det er 26. gang, den nu er uddelt.

Referat:
Simon Kollerup er kåret som årets modtager af Hannæs-Østerild Prisen.